als_Latn dik_Latn sna_Latn
Asport – Juventusi mund të gjobisë kilenin Arturo Vidal. Lajmi vjen nga Tuttosport, sipas së cilës mesfushori i Zonjës së Vjetër thuhet se është grindur në një diskotekë të Torinos. E përditshmja italiane shkruan se pasi të zbardhet ngjarja klubi bardhë-e-zi mund të marrë edhe masa administrative ndaj tij.
Vidal thuhet të ketë ngacmuar një vajzë në një diskotekë të njohur të Torinos, e më pas të jetë zënë me burrin që e shoqëronte atë.
“Pasi të zbardhet ngjarja – shkruan Tuttosport – do të merren masa disiplinore, pasi akuzat janë të drejtpërdrejta.” Ndërkohë vetë klubi bardhë-e-zi hesht dhe nuk pranon të konfirmojë lajmin.
Kjo nuk është hera e parë që Arturo Vidal përfundon në faqet e para të gazetave për çështje jashtë-futbollit. Kujtojmë kthimin me vonesë nga kombëtarja e Kilit, po me kombëtaren për po të njëjtin huq mori edhe përjashtimin nga grumbullimi. Kështu pas thashethemeve për kalimin tek Manchester United, tashmë Vidalit i shtohen edhe problemet me disiplinën, diçka që Conte nuk do ta toleronte kurrë.
You must be logged in to post a comment Login
als_Latn als_Latn als_Latn als_Latn eng_Latn